PIIBEL ARMSAKS
Tänase osa kangelane on Vana Testamendi Joona, keda me võime
pidada julgeks argpüksiks.
Olen kirjutanud Vana Testamendi kangelastest ja argpüksidest raamatu
ja selles ütlen nii: "Pattulangemine lõi iga mehe südamesse haava,
mis kahjustab tema kangelaslikkust ja teeb temast mingil määral argpüksi.
Küsimus on vaid selles, kas mees tunnistab argust või kaitseb seda.
Kui ta seda tunnistab, siis saab Issand võtta ta kasutusele, kasvatada
teda ja edendada tema kaudu Jumala kuningriiki."
Joona on selline Jumala mees, kes oli argpüks, ka soositud prohvet.
Ta elas 700. eKr Iisraeli põhja-osas, mitte Juudas, kus asus tempel.
Seal oli ta end näidanud prohvetina. Loen teile Kuningate raamatust
"Tema /kuningas/võttis tagasi Iisraeli maa-ala alates
Hamati teelahkmest kuni Lagendiku mereni Issanda,
Iisraeli Jumala sõna kohaselt, mis ta oli rääkinud oma sulase, prohvet
Joona, Amittai poja läbi, kes oli pärit Gat-Heeferist."
Vaatame näidet Soomes. Kujutage ette, et meil on prohvet, kes
ennustab, et Soome saab tagasi Karjala. Mitte aga ennustuse aega.
Sellisel juhul ei pea keegi seda meest halvaks, vaid kõik kiidaksid
ja ülistaksid teda. Mitte kellelgi poleks midagi sellise prohveti vastu.
Nüüd aga saab see soositud prohvet ülesande, mis pole kerge.
"Võta kätte, mine Niinevesse, sinna suurde linna, ja jutlusta sellele,
sest nende kurjus on tõusnud mu palge ette!" See on raske ülesanne!
Niineve oli tollel ajal maailma raskeim paik, kus jutlustada ja
näidata inimeste pattudele. Assüüria riik oli olemas juba u. 1000 aastat
enne Joonat. See oli võimas ja suur riik ja Niineve oli selle suurlinn.
Assüürlased olid eriti julmad, kui nad käisid vallutussõdades.
Seda võib näha seinamaalingutelt, mis neist on järele jäänud. Asi on nii,
et Assüüriast ja Niinevest ei teatud midagi muud, kui Piiblist leiame.
Alles 19. sajandil hakati tegema väljakaevamisi Iraagis,
kust leiti ka Niineve. Sealt leiti imeline raamatukogu, milles leidub
Assüüria kuningate valitsus 600 a jooksul. Ja see on kooskõlas
Piiblis toodud andmetega.
Nüüd pidi Joona minema sinna kohutavasse Niinevesse.
Nende hirmsate julmade paganate keskele.
Ta taipas, et keegi ei kiida teda selle ülesande eest.
Ja ennäe imet, Joona põgenes. Mitte lihtsalt põgenemine,
vaid põgenemine Issanda palge eest.
Kuidas on võimalik, et leidub prohvet, kes arvab, et nii saab?
Kuhu saab minna Maa peal, kus Issand ei näe meid?
Joona ostab laevapileti ja sõidab nüüdisaegsesse Hispaaniasse.
Aga ta ei jõua sinna, kuna Jumal peatab ta tormiga. Ja nüüd tahan
ma sinult, sõber, küsida: Kas ka sina põgened Jumala eest?
Sa lubasid Talle midagi, võib-olla siis, kui sul oli hädaolukord,
või leerikooli ajal. Või kellelgi surivoodil sa lubasid Talle ja
siis põgenesid. Sa põgened mõne Jumala käsu eest. Hoiad kõrvu kinni,
et sa ei kuuleks, mida Ta käsib sul teha või jätta tegemata?
Või põgened Ta kutse eest? Aga Joona raamatust me näeme, et
põgenikuna pole hea olla. Joona läheb laevale masendunult ja jääb
seal magama, nagu masendunud inimesed teevad tavaliselt.
Ta magab nii raskelt, et ei märka tormi, mis räsib laeva,
püüdes seda Vahemerre paisata.
Me mäletame, mis edasi juhtus. Meremehed heitsid liisku, kelle
süül see kõik toimub ja liisk langes Joonale. Joona tunnistas:
"Olen heebrealane ja ma kardan Issandat, taeva Jumalat".
Meremehed kohkusid kuuldes, kelle eest Joona põgeneb.
Jumala eest, kes on loonud taeva ja maa.
Meremehed uskusid väikeseid jumalaid, kes olid teinud ühe asja:
ilmajumal, surmajumal. Aga Joona uskus sellist Jumalat
ja söandas Tema eest põgeneda.
Siinkohas taipab Piibli lugeja, et Joona on Jeesuse eelpilt.
Joona heideti vette, et kaasreisijad pääseksid tormi käest.
Jeesus heideti järve, kust tuleb tuld ja laavat, et Tema kaasreisijaid -
meid - ei peaks sinna heidetama.
Et me võiksime põgenemise andeks saada.
Siis korraldab Issand nii, et keegi vee-elukas - me ei tea, kes...
Kiri heebrealastele ütleb, et suur kala. Jeesus ütleb, et merekoletis.
On olemas olnud ka neid loomi, kes surevad järglaseta. Aga mingi
suur mere-elukas ta alla neelas. Joona veetis kala kõhus 3 päeva
heebrealaste lugemistava kohaselt. Seetõttu peavad mõned teoloogid
Joona raamatut muinasjutuks. Nad ei suuda uskuda, et Jumalal on
kõik võimalik. Ka inimese elushoidmine merekoletise kõhus.
Kas ka sina usud mõistuse häält? Või usud sa Jumalat,
kellele on kõik võimalik?
Kala kõhus olles Joona palvetab. Ei öelda, et ta oleks enne seda
palvetanud, aga seal ta palvetab ja ütleb tõelisest sisukad sõnad:
"Sest sina heitsid mind sügavusse, merede südamesse; veevool ümbritses
mind, kõik su vood ja su lained käisid minust üle." Joona palvetab.
Ta uskus, et Issand heitis ta vette, mitte meremehed. Need olid Issanda
vood ja lained, mis käisid temast üle. "Siis ma mõtlesin: Ma olen
ära aetud su silma eest. Siiski ehk saan veel näha su püha templit!"
See lause ütleb midagi Joona usu kohta. Ta on seda meelt, et ta pole
väärt olema prohvet või usklik, aga sellest hoolimata on ta pilk
suunatud kohta, kus ta arvab olevat Jeruusalemma tempel. Seal on arm.
Altar, kus voolab veri ja kus saab patud andeks - Jeesuse ohvri eelpilt.
See, et Joona palvetas templi suunas, see on sama kui meie palvetaksime
Jeesuse nimel. Mitte meie õigsuses, vaid Jumala suures armus.
Viimane lause Joona palves on "Issanda käes on pääste!"
Uues soomekeelses tõlkes: "Vaid Issand võib päästa!"
See oli kui parool, mis jõudis Issanda kõrvu ja Issand korraldas
nii, et kala ujus randa ja oksendas Joona välja. Sõna "pääste" juur
on sama kui sõnal "Jeesus".
Kui Joona ütles, et "Issanda käes on pääste!", siis see on see parool.
Nüüd osutub Joona julgeks argpüksiks - ta kardab, aga läheb Niinevesse.
Tema ees kõrguvad võimsad Niineve müürid ja ta mõistab, et olukorda
arvestades ta tapetakse, aga Issandas on pääste!
Nii julgeb Joona jutlustada ja hüüab seal:
"Veel 40 päeva ja Niineve hävitatakse!".
Kujutage ette, kui keegi oleks nii hüüdnud 1944.a. valitsuse maja ees:
"Veel 40 päeva ja Helsinki hävitatakse!".
Sel ajal oleks teda hirmuga kuulatud, aga kui nüüd keegi seal hüüaks,
siis viidaks ta hullumajja.
Joona jutluses oli nii Seadus kui ka evangeelium. Seadus: kui olete
jumalatud ja vägivaldsed, siis Jumal karistab teid. Ta ei vaata sellist
jumalakartmatust igavesti. Ma ütlen, et vägivaldsus on see patt, mis
levib meilgi vägivaldsete internetimängude kaudu.
Need saastavad noorte ja laste südamed.
Sellist asja lubav kultuur hävib.
Aga siis tuli ime: Niineve elanikud uskusid Joona jutlust.
Nad ehmusid, kuningas ja ülikud katsid end kotiriidega. Nad lootsid,
et Jumal vast pöördub ja kahetseb. Evangeelium seisnes selles, et neile
anti pöördumiseks 40 päeva aega. Nad haarasid sellest kinni.
Niineves tuli vaimne ärkamine, see on Vanas Testamendis ainus
paganate keskel toimuv ärkamine.
Jeesus ise ütles, et see oli vaimne ärkamine, mitte lihtsalt liikumine.
Jeesus ütles: "Niineve mehed tõusevad kohtupäeval üles koos selle
sugupõlvega... sest nemad parandasid meelt Joona jutluse peale, ja vaata,
siin on rohkem kui Joona!"
Aga Joona raamatus on veel neljaski lugu. Misjonäri halvim saavutus.
Joona, selle asemel, et rõõmustada paganate pöördumise üle,
ta vihastus. Ta vihastus sellepärast, et Jumal oli armuline.
Joona tahtis, et Jumal oleks temale ja tema rahvale armuline,
aga mitte kellele tahes.
Ta läheb ja istub väljaspool linna 40 päeva, mossitab seal ja vaatab,
kas see hävitus tuleb või ei.
Ta soovib surma, kui näeb, et Issand ei karista Niineved. Tõsi ta on,
et Niineve ja Assüüria hävitasid Iisraeli põhjaosa riigi ja rahva.
Veel üks asi Joonast.
Joona raamat lõpeb sellega, et Joona soovib surma, aga Issand
on armuline. Ta ütleb: "Kas ma ei peaks armu andma inimestele, kes
ei oska vahet teha oma parema ja vasaku käe vahel."
700 aasta pärast tuleb Jeesus ja ütleb, et neile ei anta muud kui
prohvet Joona tunnustäht. Mis on see Joona tunnustäht?
Joona tunnustäht tähendab Piibli põhiasja: Jeesuse surm ja
surnuist ülestõusmine. Ka tähendab see ristimist, kus inimene koos
Jeesusega maetakse maha ja koos Jeesusega tõuseb üles nagu Joona
sealt mere põhjast. Joona tunnustäht tähendab ka armulauda, kus on
Jeesuse ihu, mis heideti tulejärve, kui Ta rippus ristil.
Nüüd ütleb Jeesus, et muud tunnustähte ei anta, kuna muud pole vaja.
See on Jumala kiusamine, kui soovime saada Jumalalt muud tunnustähte.
"Ma ei usu enne, kui Sa teed seda või toda!",
kuigi meil on olemas Joona tunnustäht.
See Joona tunnustäht on misjonitöö peaasi. Sõnum Jeesuse surmast ja
ülestõusmisest tuleb viia üle kogu maailma enne,
kui Jeesus tuleb tagasi.
Kas ka sina osaled selles projektis?
Lisainfo: www.ilosanomapiiri.fi
Tõlge: Merle Sibola